text: Sønderjyskes vej til medaljer og Europa går via sejr over OB
  20 maj 2016 kl. 09.17
  En sejr fredag aften på hjemmebane i Haderslev over OB vil bringe Sønderjyske snublende nær en plads i Euro League-kvalifikation.
  Sønderjyske mangler fire points for at være sikre på mindst den 4.-plads, der giver adgang til en plads i Euro League-kvalifikation. Og hvis 2.-pladsen og muligheden for sølvmedaljer skal holdes i live, er kravet i aftenens kamp mod OB også sejr.
  Selvom OB har skuffet på hjemmebane på det seneste, har fynboerne en god udebane-statistik, så Sønderjyske skal arbejde for sejr og tre points.
  – Vi skal slå deres spil i stykker, køre hurtige omstillinger, og have styr på deres farlige angreb. Vi skal vise masse af energi, og masser af power. Med god hjælp fra lægterne så er jeg sikker på, at vi får et godt resultat, siger Janus Drachmann til SønderjyskE Fodbold.
  Kampen mod OB fløjtes i gang på Sydbank Park i Haderslev kl. 18 og kan også følges på TV 2 sport 1.
  Esbjerg spiller søndag kl. 18 i Aalborg mod AaB - og kan med sejr her helt fjerne tvivlen om, at Sønderjyske kommer i Euro League-kvalifikation. Det forudsætter dog, at OB ikke vinder i aften i Haderslev.
  